A Bizottság 822/94/EK rendelete
(1994. április 13.)
az egyes mezőgazdasági termékek vonatkozásában a kisebb égei-tengeri szigetek javára hozott egyedi intézkedésekről szóló 2019/93/EGK tanácsi rendelet mellékletében felsorolt almafajták KN-kódjainak kiigazításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a 3209/89/EGK rendelettel [1] módosított, a mezőgazdasági termékekre alkalmazott, közös vámtarifa szerinti nómenklatúra kiigazítására vonatkozó eljárásról szóló, 1979. február 5-i 234/79/EGK tanácsi rendeletre [2] és különösen annak 2. cikke (1) bekezdésére,
mivel a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendelet [3] I. és II. mellékletének módosításáról szóló, 1992. július 14-i 2505/92/EGK bizottsági rendelet tartalmazza az egyes mezőgazdasági termékek vonatkozásában a kisebb égei-tengeri szigetek javára hozott egyedi intézkedésekről szóló, 1993. július 19-i 2019/93/EGK tanácsi rendelet [4] hatálybalépésének időpontjában hatályos Kombinált Nómenklatúrát;
mivel a 2019/93/EGK rendelet mellékletében az almafajták meghatározására használt, Kombinált Nómenklatúra szerinti kód az 1992-ben hatályban lévő kód, s mivel ez kód nem egyezik meg az 1993-tól hatályos kóddal; mivel a szóban forgó kódot ennek következtében ki kell igazítani;
mivel ennek a kiigazításnak a 2019/93/EGK rendelet hatálybalépésekor kell hatályba lépnie;
mivel az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,
ELFOGADTA EZT A RENDELETET:
1. cikk
A 2019/93/EGK rendelet mellékletében az almafajták jelölésére használt "08081091-08081099" KN-kódok helyébe a "08081031-08081089" KN-kódok lépnek.
2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ezt a rendeletet 1993. július 30-tól kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1994. április 13-án.